Vojoj en Norda Makedonio

En Norda Makedonio, la "Publika Entrepreno por Ŝtataj Vojoj" estis establita per la amendoj al la Leĝo pri Publikaj Vojoj de la 27a de decembro 2012. Ĉi tiu entrepreno respondecas pri la administrado, konstruado, rekonstruo, bontenado kaj protekto de vojoj tra la tuta lando.

La vojaro konsistas el ŝtataj vojoj de nacia, regiona kaj loka karaktero.

Laŭ datumoj de 2019, la ŝtata vojaro havas totalan longon de 14 182 km. El kiuj 242 km estas aŭtovojoj, 911 km estas ĉefaj vojoj, 3 771 km estas regionaj vojoj kaj 9 258 km estas lokaj vojoj.

Laŭ la decido de la Registaro de la Respubliko Norda Makedonio de 2011, la vojoj en la lando estas dividitaj en la jenajn kategoriojn:

1) A-vojoj - aŭtovojoj / rapidvojoj / ĉefvojoj - kiuj havas la nomon AX, (X estas           nombro de 1 ĝis 4) 

2) R-vojoj - regionaj vojoj

a) R1-vojoj - ĉi tiuj estas vojoj de la 1-a kategorio (ili estas nomitaj en la formo   R1X01 - R1X31, kie X estas 1 - 4 depende de kiu A-tipa vojo ili disbranĉiĝas )   

b) R2-vojoj- ĉi tiuj estas vojoj de la 2-a kategorio (ili estas nomitaj en la formo                            R2Х31 - R2Х70, kie X estas 1 - 4 depende de kiu A-tipa vojo ili disbranĉiĝas ) 

c) R29-vojoj- ĉi tiuj estas regionaj vojoj, kiuj ne plenumas la bazajn kriteriojn por                          regionaj vojoj. Tamen, ili konektas lokojn de kultura kaj historia valoro. (Ili estas                      nomitaj 29Х71-R29Х99, kie X estas 1 - 4 depende de kiu tipo A - vojo ili disbranĉiĝas )                       

3)L-vojoj- ĉi tiuj estas lokaj vojoj, kiuj ligas individuajn partojn de municipoj (setlejoj) kun municipaj centroj aŭ kun regionaj vojoj (ili estas nomitaj en la formo LBB01 - LBB99, kie BB estas la seria numero de la municipo).

 Referencoj 
Ĉi tiu afiŝo baziĝas sur traduko de la artikolo Патишта во Македонија en la makedona Vikipedio.